OBAVIJEST O RAZREDBENOM POSTUPKU

ZA UPIS U PRVU GODINU PREDDIPLOMSKIH STUDIJA GEOGRAFIJE

(NA TEMELJU RAZREDBENOG POSTUPKA)

Temeljem natječaja za upis studenata u prvu godinu redovitih preddiplomskih sveučilišnih studija i redovitih integriranih preddiplomskih i diplomskih sveučilišnih studija na Sveučilištu u Zadru u akad. god. 2017./2018. (na temelju rezultata razredbenog postupka) <http://www.unizd.hr/Portals/0/sluzba_dds/upisi_2017_18/Natjecaj_PD_red_rp_17.18.pdf> Odjel za geografiju donosi sljedeća pravila vezana uz postupak upisa:

* svi pristupnici koji se prijave za upis na jedan od preddiplomskih sveučilišnih studija na Odjelu za geografiju Sveučilišta u Zadru, obavezni su pristupiti razredbenom postupku i obaviti ga u cijelosti
* bez identifikacijskih dokumenata pristupnik ne može pristupiti testiranju
* testiranje se sastoji samo od pismenog ispita
* razredbeni prag na pismenom testu iznosi 250 od ukupno 700 bodova testa, a preostalih maksimalnih 300 bodova pristupnik ostvaruje na temelju srednjoškolskog uspjeha (gledaju se opći uspjeh svakog od četiri završena razreda srednje škole i zaključna ocjena iz geografije za one godine srednje škole u kojima je pristupnik slušao geografiju)
* pristupnik koji na testu ne prijeđe razredbeni prag isključuje se iz daljnjeg razredbenog postupka.

Prijave za razredbeni postupak za ljetni rok primaju se od 26. lipnja 2017. do 30. lipnja 2017., dok se prijave za jesenski rok primaju od 4. do 6. rujna 2017., radnim danima od 9 do 12 sati i od 13 do 15 sati, i to na način da se prijave na razredbeni postupak za dvopredmetni studij geografije predaju u Uredu za preddiplomske i diplomske studije (Zadar, R. Boškovića 5), a prijave na razredbeni postupak za jednopredmetni studij primijenjena geografija predaju se u tajništvu Odjela za geografiju (Zadar, Ulica dr. Franje Tuđmana 24i).

Razredbeni postupak u ljetnom roku će se održati 5. 7. 2017. u 14 sati, a u jesenskom roku 8. 9. 2017. u 14 sati, u učionici br. 117 na Novom kampusu u ulici dr. Franje Tuđmana 24i.

**Obavezna literatura za pripremu razredbenog ispita za upis na preddiplomske studije geografije su svi udžbenici za gimnazijski program i geografski atlasi koje je odobrilo Ministarstvo znanosti i obrazovanja.**

Popis odobrenih udžbenika može se naći na mrežnoj stranici Ministarstva znanosti i obrazovanja <https://mzo.hr/hr/katalog-obveznih-udzbenika-pripadajucih-dopunskih-nastavnih-sredstava-za-osnovnu-skolu-gimnazije>

Dodatni izvori dostupni su na sljedećoj poveznici:

<http://hagede.hr/wp-content/uploads/sites/181/2017/01/popis-izvora-za-natjecanje_2017.pdf>